Ne postoje više Kerumovi dućani, nema više legendarnih žutih kesa, a prije dva dana arhiva tvrtke nestala je u plamenu. Splitska je policija izvijestila da je završen očevid požara u uredskim prostorijama u Lori, u Zrinsko-frankopanskoj ulici koji je planuo u srijedu u 22,30 sati. Centar izbijanja požara lociran je na mjestu električnog razvodnog ormarića koji se nalazi na prvoj etaži objekta u jednom od ureda. Uzrok izbijanja požara je vlaženje električnih instalacija kroz krovnu montažnu konstrukciju, što je dovelo do proboja i zapaljenja PVC izolacije preko koje se požar prenio na arhivsku građu složenu na policama. Istom prigodom, došlo je do oštećenja 12 računala i monitora, tri klima uređaja kao i djelomičnog urušavanja krova. Šteta će se naknadno utvrditi.

Kerumov prodajni centar u Lori, bio je prvi iz kojega je krenuo u širenje trgovačkog carstva. Danas trgovinu drži Konzum, a poslovni objekt je u vlasništvu tvrtke Lora Produkt d.o.o. koja je u vlasništvu Tomislava Režića, Kerumovog vijećnika u Gradu Splitu.

>> AZTN odobrio koncentraciju Tommyja i Keruma